ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-0732/98 υποβολή: Hiltrud Breyer (V) προς την Επιτροπή (2 Μαρτίου 1998)

Θέμα: Πιστώσεις της ΕΕ για τα ομόσπονδα κρατίδια Ρηνανία Παλατινάτο και Σάαρ από τον Ιανουάριο 1996

Από ποια προγράμματα και ταμεία χορήγησε η Κοινότητα ενισχύσεις στα κρατίδια Ρηνανία Παλατινάτο και Σάαρ από τον Ιανουάριο 1995, σε ποιο ύψος ανέρχονται οι πιστώσεις αυτές, και για πού προορίζονταν κυρίως οι ενισχύσεις:

1. Για την προώθηση της απασχόλησης και την καταπολέμηση της μακρόχρονης ανεργίας στο πλαίσιο του Ευρωπαϊκού Ταμείου Περιφερειακής Ανάπτυξης, του Ευρωπαϊκού Κοινωνικού Ταμείου, του ΕΓΤΠΕ και άλλων κοινοτικών δράσεων;

2. Για την προώθηση της έρευνας και της ανάπτυξης, στον τομέα των πανεπιστημίων και ιδρυμάτων ανωτάτης εκπαίδευσης, στον τομέα των ιδιωτικών επιχειρήσεων;

3. Για την προώθηση των σχέσεων και των εμπορικών συναλλαγών με τις χώρες της Κεντρικής και Ανατολικής Ευρώπης;

4. Από προγράμματα που αφορούν τους νέους;

5. Από προγράμματα που αφορούν την εκπαίδευση;

6. Για προγράμματα υπέρ των γυναικών;

7. Για πολιτιστικά προγράμματα;

Πώς αξιολογεί η ΕΕ την επιτυχία των μέτρων αυτών;

Πόσες θέσεις εργασίας δημιουργήθηκαν και για ποιες κατηγορίες επαγγελμάτων;

Πρόκειται για θέσεις εργασίας ορισμένου ή αορίστου χρόνου;

Συμπληρωματική απάντηση του κ. Santer εξ ονόματος της Επιτροπής (25 Μαΐου 1998)

Λόγω του εύρους της απάντησης, στην οποία περιλαμβάνονται πολλοί πίνακες, η Επιτροπή την διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-0393/98 υποβολή: Daniela Raschhofer (NI) προς την Επιτροπή (24 Φεβρουαρίου 1998)

Θέμα: Ανάγκη να ληφθούν υπόψη οι ορεινές περιοχές κατά τη μεταρρύθμιση των Διαρθρωτικών Ταμείων

Οι ορεινές περιοχές και ειδικότερα ο αλπικός χώρος ανήκουν στις πλέον ευπαθείς περιφέρειες της ΕΕ. Στην πορεία της μεταρρύθμισης των Διαρθρωτικών Ταμείων επισημάνθηκαν ήδη ορισμένες φορές τα οικονομικά, διαρθρωτικά, κοινωνικά, αλλά επίσης πολιτισμικά προβλήματα αυτής της περιφέρειας και επεστήθη η προσοχή στην ανάγκη μιας συντονισμένης και συνεχώς αποτελεσματικής πολιτικής περιφερειακής ανάπτυξης.

Σχεδιάζεται μετά την ολοκλήρωση της μεταρρύθμισης των Διαρθρωτικών Ταμείων μια ιδιαίτερη περιοχή στόχου για τις ορεινές περιφέρειες;

Εάν ναι, με ποιά κριτήρια πρέπει να χορηγούνται οι ενισχύσεις και ποιοί πρέπει να ενισχυθούν;

Ποιά άλλα μέτρα υπέρ των ορεινών περιφερειών σχεδιάζονται, προκειμένου να ληφθούν υπόψη οι ιδιαιτερότητες αυτής της περιφέρειας;

Έχει εξετασθεί ποιές επιπτώσεις έχει στην οικολογική αλλά και στην οικονομική κατάσταση των ορεινών περιφερειών μία περαιτέρω παρατεινόμενη εγκατάλειψη της υπαίθρου;

Aπάντηση του κ. Fischler εξ ονόματος της Επιτροπής (31 Μαρτίου 1998)

Η Επιτροπή γνωρίζει τη σημασία αλλά, επίσης, και τα ειδικά προβλήματα των ορεινών περιοχών έτσι όπως τα αναφέρει το Αξιότιμο Μέλος του Κοινοβουλίου. Το ενδιαφέρον της εκδηλώνεται με τη χορήγηση ειδικών ενισχύσεων για τις περιοχές αυτές στο πλαίσιο της κοινής γεωργικής πολιτικής και αγροτικής ανάπτυξης. Οι προτάσεις της Επιτροπής για τη μελλοντική πολιτική αγροτικής ανάπτυξης δεν προβλέπουν τη δημιουργία ενός ίδιου στόχου για τις ορεινές περιοχές, βλέπε τις άλπειες περιοχές. Ωστόσο, τα προγράμματα αγροτικής ανάπτυξης θα καταστήσουν δυνατή την παροχή ενισχυμένης και αποκεντρωμένης στήριξης των πολλαπλών λειτουργιών της γεωργίας και των ορεινών περιοχών και μια αποτελεσματικότερη προσαρμογή και στόχευση των μέτρων στις ειδικές ανάγκες του γεωργικού τομέα στις διάφορες περιοχές της Κοινότητας, από τις οποίες οι ορεινές περιοχές θα πρέπει να επωφεληθούν ιδιαιτέρως λόγω των ιδιομορφιών που παρουσιάζουν.

Όσον αφορά το ερώτημα του Αξιότιμου Μέλους του Κοινοβουλίου το σχετικό με την ύπαρξη των ειδικών μελετών για τον αντίκτυπο που έχει η συνεχής αγροτική έξοδος στην οικονομική και οικολογική κατάσταση των ορεινών περιοχών, καμιά μελέτη για το θέμα αυτό δεν είναι διαθέσιμη σε κοινοτικό επίπεδο. Η Επιτροπή ξεκίνησε ωστόσο μια μελέτη για την ενσωμάτωση των περιβαλλοντικών πλευρών στην ορεινή γεωργία η οποία αφορά επίσης και την κοινωνικο-οικονομική κατάσταση των περιφερειών αυτών.
ΓΡΑΠΤΗ ΕΡΩΤΗΣΗ E-0039/98 υποβολή: Giacomo Leopardi (PPE) προς την Επιτροπή (29 Iανουαρίου 1998)

Θέμα: Φαρμακευτικές δαπάνες: αναγκαστικές εισφορές και συμβατότητα με τις αρχές της Ευρωπαϊκής Ένωσης

Στο πλαίσιο του σχεδίου νόμου που αφορά τον προϋπολογισμό του έτους 1998, το ιταλικό κοινοβούλιο ενέκρινε τροπολογία που υπέβαλε η ιταλική κυβέρνηση και με την οποία επιβάλλεται στις φαρμακευτικές επιχειρήσεις, τις επιχειρήσεις χονδρικής διανομής και τα φαρμακεία εισφορά υπέρ της εθνικής Υγειονομικής Υπηρεσίας ίση με το 60% της υπέρβασης των φαρμακευτικών δαπανών που έχουν εγκριθεί για το έτος 1998, με κατανομή του βάρους βάσει των ποσοστώσεων που αντιστοιχούν στην τιμή των φαρμάκων για τους ασθενείς (άρθρο 31, παρ. 15 του νομοσχεδίου - πράξη της Βουλής αριθ. 4354).

Η Εκτελεστική Επιτροπή μπορεί να αναφέρει αν η νομοθετική αυτή πρόβλεψη, που επιβάλλει αναγκαστική κράτηση στις ποσοστώσεις υπέρβασης των φαρμακευτικών δαπανών, για την οποία καμία ευθύνη δεν βαρύνει τα φαρμακεία και τις επιχειρήσεις παραγωγής η χονδρικής διανομής, είναι δυνατόν να θεωρηθεί σύμφωνη με τις αρχές της Ευρωπαϊκής Ένωσης και της ελευθερίας της επιχειρηματικής δράσης, λαμβανομένου υπόψη ότα τα φαρμακεία ήδη υποχρεούνται να καταβάλλουν στην Εθνική Υγειονομική Υπηρεσία ποσοστιαία εισφορά που ποικίλλει από 3,75% έως 12,5% ανάλογα με την τιμή του φαρμάκου το οποίο χορηγείται με επιβάρυνση του ιταλικού κράτους υπέρ των περιθαλπομένων;

Απάντηση του κ. Monti εξ ονόματος της Επιτροπής (6 Απριλίου 1998)

Η εισφορά προς όφελος της Εθνικής Υγειονομικής Υπηρεσίας, στην οποία αναφέρεται το Αξιότιμο Μέλος του Κοινοβουλίου, πρέπει να εξομοιωθεί με τέλος που επιβάλλεται στην κατανάλωση φαρμάκων, ακόμα και αν πρέπει να καταβληθεί από άτομα που δεν είναι καταναλωτές. Η νομιμότητα μιας τέτοιας εισφοράς πρέπει συνεπώς να εκτιμηθεί κατ'αρχήν βάσει των κοινοτικών διατάξεων όσον αφορά τους έμμεσους φόρους.

Η Επιτροπή παρατηρεί σχετικά ότι δεν έχει καμμία αντίρρηση για την εν λόγω εισφορά, αφού πρόκειται για μία μορφή κράτησης που δεν αποτελεί αντικείμενο κοινοτικής εναρμόνισης και που, επιπλέον, δεν μπορεί να προξενήσει φορολογικές διακρίσεις εις βάρος των προϊόντων άλλων κρατών μελών.
ΓΡΑΠΤΗ ΕΡΩΤΗΣΗ P-0064/98 υποβολή: Gijs de Vries (ELDR) προς την Επιτροπή (15 Iανουαρίου 1998)

Θέμα: Περιορισμοί στην απευθείας πώληση προϊόντων

Στις 7 Απριλίου 1994 υποβλήθηκε στην Επιτροπή παράπονο σχετικά με τους περιορισμούς που επιβλήθηκαν σε επιχείρηση απευθείας πώλησης δίσκων μέσω του ταχυδρομείου στη Γερμανία (υπόθεση αριθ. 94/4337, SG(94) Α/10269, Poylygram). Η Επιτροπή χρειάστηκε πάνω από δύο έτη (Νοέμβριος 1996) έως ότου κινήσει τη διαδικασία του άρθρου 169. Τον Δεκέμβριο του 1997 η Επιτροπή δεν είχε ακόμη εκδώσει μια αιτιολογημένη γνώμη επί του θέματος.

1. Μπορεί η Επιτροπή να εξηγήσει γιατί δεν προσέδωσε σοβαρότερη προσοχή στο ανωτέρω παράπονο;

2. Δεν νομίζει η Επιτροπή ότι η καθυστέρηση που μεσολάβησε πλήττει την ανταγωνιστική θέση των επιχειρήσεων απευθείας πώλησης προϊόντων, ένας από τους αναπτυσσόμενους τομείς του εμπορίου με τη χρησιμοποίηση ηλεκτρονικών μέσων;

3. Είναι η Επιτροπή τώρα διατεθειμένη να δώσει προτεραιότητα στην εξέταση του εν λόγω παραπόνου;

Απάντηση του κ. Monti εξ ονόματος της Επιτροπής (24 Φεβρουαρίου 1998)

1. Η Επιτροπή επιθυμεί να διαβεβαιώσει το αξιότιμο μέλος ότι έδωσε μεγάλη προσοχή στην καταγγελία την οποία επικαλείται. Κατ' αρχήν επισημαίνεται ότι πριν από την προειδοποιητική επιστολή του Οκτωβρίου 1996, η Επιτροπή είχε ήδη ανταλλάξει αλληλογραφία με τις γερμανικές αρχές. Η μεγάλη διάρκεια της επεξεργασίας του φακέλου δηλώνει και τον ιδιαίτερα πολύπλοκο χαρακτήρα του θέματος από νομική άποψη. Στην προκειμένη περίπτωση, ο εντοπισμός των υπηρεσιών που επηρεάζονται, ο χαρακτήρας των υπόψη περιορισμών, οι στόχοι που επιδιώκει η υπόψη διάταξη και η αναλογικότητα του περιορισμού σε σχέση με τους επιδιωκόμενους στόχους γενικού ενδιαφέροντος, απαιτούν λεπτομερή εξέταση και έρευνες σε βάθος τόσο με βάση τη νομολογία του Ευρωπαϊκού Δικαστηρίου όσο και τα χαρακτηριστικά της γερμανικής αγοράς πωλήσεων εξ αποστάσεως. Η Επιτροπή καταβάλλει προσπάθειες ώστε η αναλυτική αυτή μελέτη να ολοκληρωθεί το συντομότερο δυνατό.

2. και 3. Κανένα από τα αριθμητικά στοιχεία δεν αποδεικνύει ότι οι περιορισμοί που αντιμετωπίζουν οι καταγγέλλοντες εξ αιτίας της γερμανικής νομοθεσίας για τις πριμοδοτήσεις επηρεάζουν το σύνολο του τομέα των άμεσων πωλήσεων στην Κοινότητα. Ο τομέας των πωλήσεων δι'αλληλογραφίας σημείωσε το χρονικό διάστημα από το 1991 μέχρι το 1996 αύξηση της τάξεως του 22% και η γερμανική αγορά αντιπροσωπεύει μόνη της το ήμισυ του συνολικού των εργασιών του κλάδου ((Πηγή: European mail order traders association (EMOTA). )). Ωστόσο αληθεύει ότι το μεγαλύτερο μέρος των πωλήσεων δι'αλληλογραφίας εξακολουθεί να πραγματοποιείται σε εθνικό επίπεδο. Τα προβλήματα που αντιμετωπίζει ο τομέας σε διασυνοριακό επίπεδο οφείλονται συχνά σε προβλήματα υλικοτεχνικού χαρακτήρα καθώς και σε διαφορές μεταξύ των εθνικών νομοθεσιών που διέπουν τις διάφορες εμπορικές πρακτικές. Αντιμέτωπη με τις διαφορές αυτές και χωρίς οδηγίες εναρμόνισης η Επιτροπή καταβάλλει κάθε δυνατή προσπάθεια ώστε να εφαρμόζεται η κοινοτική νομοθεσία και ιδίως η αρχή της αναλογικότητας, σε όλες τις περιπτώσεις που η εθνική νομοθεσία περιορίζει την ελεύθερη παροχή υπηρεσιών.
ΓΡΑΠΤΗ ΕΡΩΤΗΣΗ αρ θ. 606/98 του Jose VALVERDE LOPEZ προς το Συμβούλ ο. Επικύρωση της Συνθήκης του Άμστερναμ



Επίσημη Εφημερίδα αριθ. C 304 της 02/10/1998 σ. 0139



ΓΡΑΠΤΗ ΕΡΩΤΗΣΗ E-0606/98 υποβολή: Josι Valverde Lσpez (PPE) προς το Συμβούλιο (16 Μαρτίου 1998) Θέμα: Επικύρωση της Συνθήκης του Άμστερναμ Στις 2 Οκτωβρίου 1997 υπογράφηκε η Συνθήκη του Άμστερνταμ στο Βασιλικό Ανάκτορο. Μπορεί να αναφέρει το Συμβούλιο ποιες είναι οι ημερολογιακές προβλέψεις για την επικύρωση της Συνθήκης εκ μέρους των διαφόρων εθνικών βουλών. Λαμβάνοντας υπόψη την ευρύτατη πολιτική σημασία της Συνθήκης αυτής μπορεί να αναφέρει το Συμβούλιο ποιες θεσμικές δραστηριότητες αναπτύσσει ούτως ώστε να δημιουργηθεί ευνοϊκή κοινή γνώμη καθώς και ποια είναι η σχετική κατάσταση όσον αφορά κάθε κράτος μέλος; Απάντηση (1 Απριλίου 1998) Η συνθήκη του 'Αμστερνταμ - η οποία αποτελεί το αποτέλεσμα της διάσκεψης των αντιπροσώπων των κυβερνήσεων των κρατών μελών, που διεξήχθη στο διάστημα μεταξύ Μαρτίου 1996 και Ιουνίου 1997 - πρέπει να επικυρωθεί από τα κράτη που την υπέγραψαν σύμφωνα με τους οικείους συνταγματικούς κανόνες. Το Συμβούλιο δεν είναι αρμόδιο να προβλέψει χρονοδιάγραμμα της επικύρωσης ούτε να αναλάβει, στα πλαίσια αυτά, δράσεις απευθυνόμενες στην κοινή γνώμη των κρατών μελών.
ΓΡΑΠΤΗ ΕΡΩΤΗΣΗ E-0022/98 υποβολή: Christian Rovsing (PPE) προς την Επιτροπή (29 Iανουαρίου 1998)

Θέμα: Aποκλειστικά δικαιώματα στην αγορά αερίου

Η κρατική εταιρεία φυσικού αερίου «Dansk Naturgas A/S» έχει, σύμφωνα με το νόμο, αποκλειστικό δικαίωμα ως προς τις εξαγωγές, την τροφοδοσία και την αποθήκευση φυσικού αερίου στην Δανία.

Πιστεύει η Επιτροπή ότι τα αποκλειστικά αυτά δικαιώματα είναι σύμφωνα προς τους κανόνες ανταγωνισμού της Συνθήκης;

Απάντηση του κ. Van Miert εξ ονόματος της Επιτροπής (9 Μαρτίου 1998)

Η Επιτροπή δεν μπορεί να σχολιάσει αόριστα τη νομιμότητα των αποκλειστικών δικαιωμάτων. Μερικά αποκλειστικά δικαιώματα μπορούν να δικαιολογηθούν εφόσον η αφαίρεσή τους συνεπάγεται, για τις επιχειρήσεις που έχουν αναλάβει την παροχή υπηρεσιών γενικού συμφέροντος, αδυναμία να εκπληρώσουν ειδικά καθήκοντα τα οποία τους έχουν επιβληθεί με νομικά μέτρα.

Εάν υπάρχουν τέτοια αποκλειστικά δικαιώματα, όπως αναφέρει το Αξιότιμο Μέλος του Κοινοβουλίου, θα πρέπει να εκτιμηθούν στα πλαίσια της εφαρμογής της μελλοντικής οδηγίας σχετικά με κοινούς κανόνες για την εσωτερική αγορά στο αέριο, με βάση την κοινή πολιτική θέση που καθορίστηκε από το Συμβούλιο στις 8 Δεκεμβρίου 1997.
ΓΡΑΠΤΗ ΕΡΩΤΗΣΗ P-0648/98 υποβολή: Alexandros Alavanos (GUE/NGL) προς την Επιτροπή (25 Φεβρουαρίου 1998)

Θέμα: Κατάργηση συνυπευθυνότητας για το λάδι

Δραγματική διαμορφώνεται η κατάσταση στην αγορά ελαιολάδου στην Ελλάδα. Η υπέρβαση της παραγωγής στην ΕΕ έχει οδηγήσει σε μείωση κατά 27% της κοινοτικής ενίσχυσης στην παραγωγή, ενώ και οι εμπορικές τιμές παρουσιάζουν θεαματική πτώση στην αγορά εξαιτίας πλεονασμάτων.

Δεδομένης της μεγάλης σημασίας της ελαιοπαραγωγής για την Ελλάδα, θα προχωρήσει η Επιτροπή για την φετινή περίοδο σε κατάργηση της συνυπευθυνότητας για την Ελλάδα ώστε να μην επιβαρυνθούν οι Έλληνες ελαιοπαραγωγοί από τον τριπλασιασμό σχεδόν της ισπανικής παραγωγής;

Απάντηση του κ. Fischler εξ ονόματος της Επιτροπής (12 Μαρτίου 1998)

Η Επιτροπή παρακολουθεί με προσοχή την εξέλιξη της αγοράς του κοινοτικού ελαιολάδου και έχει ήδη λάβει μέτρα για να βοηθήσει την αγορά υπό μορφή ενισχύσεων για την ιδιωτική αποθεματοποίηση του ελαιολάδου.

Η Επιτροπή δεν μπορεί να παρεκκλίνει από τους κανόνες που καθορίζονται στον κανονισμό αριθ. ΕΟΚ/136/66 περί θεσπίσεως κοινής οργανώσεως αγορών στον τομέα των λιπαρών ουσιών ((ΕΕ 172 της 30.9.1966. )). Ο κανονισμός αυτός είναι της αρμοδιότητας του Συμβουλίου. Η Επιτροπή δεν μπορεί επομένως να καταργήσει τις επιπτώσεις του σταθεροποιητικού μηχανισμού για την ενίσχυση στην παραγωγή όσον αφορά την Ελλάδα και για την φετινή περίοδο εμπορίας.

Ωστόσο, εφιστάται η προσοχή του Αξιότιμου Μέλους του Κοινοβουλίου στο γεγονός ότι σε περίπτωση υπέρβασης της μέγιστης εγγυημένης ποσότητας, η ενίσχυση στην παραγωγή μειώνεται μόνο για τους παραγωγούς των οποίων η παραγωγή υπερβαίνει τα 500 χιλιόγραμμα (τους λεγόμενους «μεγάλους» παραγωγούς). Στην Ελλάδα, σύμφωνα με τα στοιχεία της Επιτροπής, μόνο περίπου 25% των ελαιοπαραγωγών θα θιγεί από την εν λόγω μείωση.

Τέλος, αναφέρουμε ότι κατά τις περιόδους εμπορίας 1994/1995 και 1995/1996, οι ισπανοί ελαιοπαραγωγοί υπέστησαν τις επιπτώσεις του σταθεροποιητικού μηχανισμού ενώ το κράτος μέλος τους είχε πληγεί από σοβαρή ξηρασία και η παραγωγή τους σημείωσε ρεκόρ πτώσης.
ΓΡΑΠΤΗ ΕΡΩΤΗΣΗ P-0461/98 υποβολή: Ilona Graenitz (PSE) προς την Επιτροπή (16 Φεβρουαρίου 1998)

Θέμα: Έλεγχος των τροφίμων

1. Γνωρίζει η ΓΔ 24 ότι επί του παρόντος υφίσταται μια ιδιωτική πρωτοβουλία μεμονωμένων κρατών μελών με την ονομασία «Ευρωπαϊκή Κοινότητα Εργασίας για τον Έλεγχο των Τροφίμων και την Προστασία των Καταναλωτών (EWFC)» η οποία αποσκοπεί μεταξύ άλλων στην εναρμόνιση των δραστηριοτήτων εποπτείας στην Ευρώπη και συνεπώς στη διασφάλιση καλύτερης προστασίας των καταναλωτών;

2. Η εν λόγω πρωτοβουλία υποστηρίζετο έως σήμερα από την ΓΔ III και από το 1995 επιδοτείται. Προτίθεται η επί του παρόντος αρμόδια ΓΔ να υποστηρίξει επίσης την πρωτοβουλία αυτή και να την επιδοτήσει;

3. Δεν θεωρεί η Επιτροπή ότι θα ήταν καλό να διευρυνθεί η εν λόγω πρωτοβουλία και στα άλλα κράτη μέλη;

Απάντηση που δόθηκε από την κας Bonino εξ ονόματος της Ευρωπαϊκής Επιτροπής (30 Μαρτίου 1998)

1. Η Ευρωπαϊκή Επιτροπή γνωρίζει την ύπαρξη του εν λόγω ιδιωτικού οργανισμού και τις επιδοτήσεις τις οποίες έχει λάβει.

2. Η Ευρωπαϊκή Επιτροπή δημοσίευσε πρόσκληση υποβολής σχεδίων για την προστασία των συμφερόντων των καταναλωτών το 1998.

Ο «Europδische Arbeitsgemeinschaft der Lebensmittel-kontrolle und des Verbraucherschutzes» είναι ένας από τους οργανισμούς που υπέβαλαν αυτό το σχέδιο. Η διαδικασία επιλογής δεν έχει ολοκληρωθεί ακόμη 7 όσοι υπέβαλαν προσφορές θα ενημερωθούν αμέσως μόλις ολοκληρωθεί η διαδικασία.

3. Η Ευρωπαϊκή Επιτροπή χαιρετίζει τις πρωτοβουλίες που έχουν ως στόχο την εξασφάλιση αποτελεσματικών ελέγχων για την ασφάλεια των τροφίμων και την προστασία του καταναλωτή στην Ευρώπη και θεωρεί θετική την εξάπλωση αυτής της πρωτοβουλίας και στα άλλα κράτη μέλη.
ΓΡΑΠΤΗ ΕΡΩΤΗΣΗ E-0358/98 υποβολή: Herbert Bφsch (PSE) προς την Επιτροπή (17 Φεβρουαρίου 1998)

Θέμα: Θέση του προϋπολογισμού Α-7001 «Προσωρινό προσωπικό»

Για τη θέση Α-7001 του Προϋπολογισμού 1998 «Προσωρινό προσωπικό» έχουν διατεθεί 12.200 εκατ. Ecu. Οι επιχειρήσεις που δανείζουν προσωπικό τους προσφέρουν κατά κανόνα χειρότερες συνθήκες εργασίας και ανεπαρκή κοινωνική κάλυψη στους εργαζομένους τους. Για το λόγο αυτό θα επιθυμούσα να θέσω τα ακόλουθα ερωτήματα:

1. Σε ποιούς τομείς χρησιμοποιείται προσωπικό με εργασιακή σχέση δανεισμού;

2. Πόσα είναι τα άτομα αυτά στους εκάστοτε τομείς;

3. Με ποιές επιχειρήσεις έχουν συναφθεί σχετικές συμβάσεις;

4. Ποιός φροντίζει για τα κοινωνικά δικαιώματα και την κοινωνική εξασφάλιση του εργατικού δυναμικού που απασχολείται με αυτό το καθεστώς;

Απάντηση του κ. Liikanen εξ ονόματος της Επιτροπής (2 Aπριλίου 1998)

1. Το προσωρινό προσωπικό της Επιτροπής (στις Βρυξέλλες και στο Λουξεμβούργο) απασχολείται κατά κύριο λόγο στο διοικητικό τομέα: γραμματείς, πολύγλωσσες δακτυλογράφοι και στενοδακτυλογράφοι, βοηθοί λογιστών, βοηθεί γραφείου, προγραμματιστές ηλεκτρονικών υπολογιστών, τηλεφωνητές, υπεύθυνοι κωδικοποίησης, υπεύθυνοι διοργάνωσης συνεδριάσεων, διορθωτές. Περιορισμένος αριθμός προσωπικού εργάζεται επίσης στον υγειονομικό τομέα (νοσοκόμες και τεχνικοί εργαστηρίων) ή στον εκπαιδευτικό τομέα (παιδοκόμοι ή εκπαιδευτικοί). Τέλος, ένας τελευταίος τομέας περιλαμβάνει το τεχνικό προσωπικό (οδηγούς, κλητήρες, αποθηκάριους και μάγειρες).

2. Ο αριθμός του προσωρινού προσωπικού που απασχολείται στις υπηρεσίες της Επιτροπής ανέρχεται, σε μόνιμη βάση, περίπου σε 700 άτομα για τις Βρυξέλλες και το Λουξεμβούργο (εκ των οποίων το 75% είναι πολύγλωσσο προσωπικό γραμματείας, το 20% αντιστοιχεί σε άλλα καθήκοντα και το 5% στους υπόλοιπους επαγγελματικούς τομείς).

3. Μετά τη σύναψη των τελευταίων συμβάσεων (πρόσκληση υποβολής προσφορών αριθ. 97/15/IX.C.1, που δημοσιεύθηκε στις 24 Ιουλίου 1997, για τις υπηρεσίες στις Βρυξέλλες και πρόσκληση υποβολής προσφορών αριθ. 14/97/IX PIM, που δημοσιεύθηκε στις 8 Αυγούστου 1997, για τις υπηρεσίες του Λουξεμβούργου), η Επιτροπή υπέγραψε συμβάσεις πλαίσιο για τα τρία επόμενα έτη (1998, 1999 και 2000), οι οποίες ενδέχεται να ανανεωθούν, με τις ακόλουθες επιχειρήσεις προσωρινής απασχόλησης:

>TABLE>

4. Οι συμβαλλόμενες εταιρείες είναι υπεύθυνες για την πληρωμή και την κάλυψη των επαγγελματικών και κοινωνικών δικαιωμάτων του προσωρινού προσωπικού που θέτουν στη διάθεση της Επιτροπής. Η Επιτροπή, οι επιχειρήσεις προσωρινής απασχόλησης και το προσωρινό προσωπικό υποχρεούνται να τηρούν την εθνική νομοθεσία και συγκεκριμένα το νόμο της 24ης Ιουλίου 1987 σχετικά με την εποχιακή εργασία, την προσωρινή απασχόληση και τη θέση των εργαζομένων στη διάθεση των χρηστών (δημοσιεύθηκε στις 20 Αυγούστου 1987 στο Moniteur belge), και το νόμο της 19ης Μαΐου 1994 σχετικά με τις κανονιστικές ρυθμίσεις της προσωρινής απασχόλησης και του εποχιακού δανεισμού εργατικού δυναμικού (δημοσιεύθηκε στις 31 Μαΐου 1994 στο Mιmorial du Luxembourg). Στα δύο αυτά κράτη μέλη οι κανονιστικές ρυθμίσεις στον τομέα αυτό είναι από τις πληρέστερες στην Ευρώπη.
ΓΡΑΠΤΗ ΕΡΩΤΗΣΗ E-0359/98 υποβολή: Alexandros Alavanos (GUE/NGL) προς την Επιτροπή (24 Φεβρουαρίου 1998)

Θέμα: Παράταση της προθεσμίας υποβολής προτάσεων για το πρόγραμμα επιστροφής προσφύγων στη Βοσνία

Κατά τη διάρκεια του Workshop που έλαβε χώρα στις Βρυξέλλες στις 23/01/1998 για το πρόγραμμα 1998 επιστροφής προσφύγων στην Βοσνία Ερζεγοβίνη, η Ευρωπαϊκή Επιτροπή ζήτησε από τους Μ.Κ.Ο. να υποβάλουν τις προτάσεις τους μέχρι τις 19/02/98.

Επειδή οι προτάσεις θα περιλαμβάνουν ανακατασκευές ή επισκευές κατοικιών, τοπικών δικτύων ύδρευσης, ηλεκτροδότησης κ.α., όπως και τις συναρτώμενες κοινωνικοοικονομικές δράσεις, ερωτάται η Επιτροπή αν εξετάζει το ενδεχόμενο παράτασης, δεδομένου ότι η υποβολή αξιόπιστων προγραμμάτων απαιτεί ένα εύλογο διάστημα προετοιμασίας και έρευνας.

Απάντηση του κ. Van den Broek εξ ονόματος της Επιτροπής (18 Μαρτίου 1998)

Η Επιτροπή δεν εξετάζει τη δυνατότητα παράτασης της προθεσμίας για την υποβολή σχεδίων για το πρόγραμμα της βοήθειάς της για την επιστροφή των προσφύγων και των παρά τη θέλησή τους μετακινηθέντων στη Βοσνία και Ερζεγοβίνη.

Το ενημερωτικό έγγραφο των 600 σελίδων που διανεμήθηκε στους συμμετέχοντες του εργαστηρίου του προαναφερθέντος προγράμματος (που έγινε στις 23 Ιανουαρίου 1998 στις Βρυξέλλες) περιείχε υλικό για την προετοιμασία σχεδίων καθώς και υποδείγματα σχεδίων. Περισσότερη καθοδήγηση δόθηκε σε σεμινάρια που επακολούθησαν. Για όσους έχουν ήδη πείρα σχετικά με προγράμματα ανασυγκρότησης και επιστροφής προσφύγων, η προθεσμία δεν πρέπει να δημιουργεί πρόβλημα.

Δεδομένου ότι υπάρχει ανάγκη να αρχίσει η ανασυγκρότηση στις αρχές της περιόδου ανοικοδόμησης, στις αρχές Απριλίου 1998, η Επιτροπή δεν μπορεί να επιτρέψει ένα μεγαλύτερο διάστημα προετοιμασίας. Οι εβδομάδες που μένουν μέχρι τον Απρίλιο χρειάζονται για την επιλογή των καταλληλότερων σχεδίων και τη σύναψη των συμβάσεων καθώς και για τις αναπόφευκτες διοικητικές διαδικασίες για τη λήψη της έγκρισης των κρατών μελών (και της Επιτροπής) για το πρόγραμμα.

Ωστόσο, οι πρόσθετοι πόροι για την παρακολούθηση ενδεχόμενων πολιτικών ταραχών κρατήθηκαν κατά μέρος όπως ζητήθηκε από το γραφείο του 'Υπατου Αρμοστή των Ηνωμένων Εθνών.
ΓΡΑΠΤΗ ΕΡΩΤΗΣΗ E-0475/98 υποβολή: Richard Howitt (PSE) προς την Επιτροπή (27 Φεβρουαρίου 1998)

Θέμα: Υγεία και αναπαραγωγικότητα

Πότε πρόκειται να ολοκληρωθούν και να δημοσιευθούν οι εργασίες που εκπονούνται στη ΓΔ 1Β για την χάραξη πολιτικής σε θέματα υγείας που άπτονται της αναπαραγωγικότητας, συμπεριλαμβανομένης της καταπολέμησης του ΑIDS; Μεριμνά η Επιτροπή για να εξασφαλίσει ότι θα υπάρξει ενιαία, σε επίπεδο Επιτροπής, πολιτική που θα εγγυάται ότι τα θέματα υγείας που άπτονται της αναπαραγωγικότητας θα αποτελέσουν προτεραιότητα όλων των αναπτυξιακών προγραμμάτων που υποστηρίζονται από τις ΓΔ 1, ΓΔ1Α, ΓΔ 1Β, ΓΔ8 και ΕCΗΟ; Θα ζητηθεί η γνώμη του Ευρωπαϊκού Κοινοβουλίου σχετικά με το θέμα αυτό;

Απάντηση του κ. Marνn εξ ονόματος της Επιτροπής (23 Μαρτίου 1998)

Η Επιτροπή σχεδιάζει να εκδώσει νέα ανακοίνωση το 1998, στην οποία θα σκιαγραφούνται η πολιτική και η στρατηγική της Επιτροπής στον τομέα της αναπτυξιακής συνεργασίας για την ενίσχυση δραστηριοτήτων που αφορούν τον δημογραφικό τομέα και την αναπαραγωγική υγεία, ενόψει την πέμπτης επετείου, που συμπληρώνεται το προσεχές έτος, από την έγκριση σχετικού προγράμματος δράσης εκ μέρους της Διεθνούς Διάσκεψης των Ηνωμένων Εθνών για την ανάπτυξη του πληθυσμού (ICPD). Η ανακοίνωση θα βασίζεται στις πολιτικές και τα προγράμματα που υφίστανται ήδη στους τομείς της υγείας, της δημογραφικής ανάπτυξης, του οικογενειακού προγραμματισμού, της υγείας των μητέρων, της καταπολέμησης του ιού της ανθρώπινης ανοσολογικής ανεπάρκειας και του συνδρόμου επίκτητης ανοσολογικής ανεπάρκειας (HIV/AIDS), της ισότητας των φύλων και της σεξουαλικής εκμετάλλευσης. Η Επιτροπή προτίθεται να προβεί σε πλήρη διαβούλευση με το Κοινοβούλιο και τα κράτη μέλη σχετικά με το περιεχόμενο αυτής της ανακοίνωσης.